b'\n_START_ARTICLE_\nFender Mustang\n_START_PARAGRAPH_\nFender Mustang je kratkovratna elektri\xc4\x8dna kitara, ki se je pojavila leta 1964 - skupaj z bas kitaro Fender Mustang Bass. Je nekak\xc5\xa1no nadaljevanje kratkovratne kitare, kot je Fender Musicmaster/Duo-Sonic. Z leti se je uveljavila predvsem kot kitara za underground, alternativni rock, punk rock, ska, grunge kitariste. Najve\xc4\x8djo reklamo in promocijo je tej kitari naredil pokojni Kurt Cobain iz skupine Nirvana, ki je to kitaro obo\xc5\xbeeval. Ker je rad igral tudi Fender Jaguarja, je v zadnjem letu svojega \xc5\xbeivljenja izdelal na\xc4\x8drt za hibrid obeh omenjenih kitar. Tovarna Fender mu je kitaro izdelala\xc2\xa0: Fender Jagstang. Danes je Mustang kitara, ki ima visoko ceno med zbiralci - \xc4\x8deprav je bila na za\xc4\x8detku cenena pomanj\xc5\xa1ana verzija Stratocastra.'